་སོགས་མ་སྤངས་པར་དང་དུ་བླངས་ན་དེའི་ཀུན་སློང་དེ་
གང་དུ་འདུག་བརྟག་སྟེ། ཚེ་འདིའི་དོན་དུ་ཡིན་ན་ལུང་མ་བསྟན་ནམ་མི་དགེ་བར་ཡོང་
ལ། སྐྱེས་བུ་ཆུང་ངུའི་སེམས་སུ་འདུག་ན་ལམ་དུ་མ་སོང་ཡང་བསོད་ནམས་ཙམ་དུ་
འགྱུར་བ་དང་། དགྲ་སོགས་དང་དུ་བླངས་ན་ཚེ་འདི་དང་ཕྱི་མར་བདེ་དགེ་སྟེར་བའི་
གྲོགས་སུ་ཡང་འགྲོའོ། །སྐྱེས་བུ་འབྲིང་གི་སེམས་སུ་འདུག་ན། ཐེག་པ་ཆེན་པོའི་ལམ་
དུ་མ་སོང་ཡང་། ཐར་ལམ་ཙམ་དུ་སོང་བས་སྔ་མ་བས་ཀྱང་གྲོགས་སུ་སོང་ཚབས་
ཆེའོ། །བྱང་ཆུབ་ཀྱི་སེམས་ཁྱད་པར་ཅན་དུ་འདུག་ན་ནི། རྣམ་པ་ཐམས་ཅད་དུ་བདེ་
དགེ་སྟེར་བའི་ཐེག་(༢༨ན)པ་ཆེན་པོའི་ལམ་དུ་སོང་བས། སྔ་མ་ཐམས་ཅད་པས་
གྲོགས་སུ་སོང་ཚབས་ཆེ་བས། དེའི་ནད་གདོན་དགྲ་བགེགས་སོགས་དངོས་གྲུབ་ཆེན་
པོར་ཡང་སོང་ངོ་། །དེ་ལ་དགོངས་ནས་གསུང་རབ་རྣམས་སུ་ནད་གདོན་དགྲ་བགེགས་
དངོས་གྲུབ་ཡིན་པ་སོགས་གསུངས་སོ། །དེས་ན་དེ་དག་རྣམས་ལམ་དང་དངོས་གྲུབ་
ཏུ་འགྲོའམ་མི་འགྲོ །རང་གིས་དེ་དག་རྣམས་དང་དུ་བླངས་མ་བླངས་དང་། བྱང་ཆུབ་
ཀྱི་སེམས་ཀྱིས་ཟིན་མ་ཟིན་གཉིས་ཀྱི་ཁྱད་ཡིན་ཏེ། དེ་གཉིས་ཡོད་ན་ས་ལམ་གྱི་ནོར་
292 -

སངས་རྒྱས་རིན་ཆེན་སྒང་བའི་བློ་སྦྱོང་དོན་བདུན་མ། ཿ ༼ཋ༽
གྱིས་ཕྱུག་པ་དང༌། དངོས་གྲུབ་ཏུ་སོང་བ་སོགས་འོང་བས་གསུང་རབ་རྣམས་ལས་ནད་
གདོན་དགྲ་བགེགས་སོགས་ལ་སྐྱོན་དུ་མི་བལྟ་བར་ཡོན་ཏན་དུ་བལྟ་བ་དང༌། དེ་ཡང་
བྱང་ཆུབ་ཀྱི་སེམས་ཀྱིས་ཟིན་དགོས་པར་གསུངས་ཤིང༌། དེའི་རྒྱས་བཤད་བརྒྱ་ཕྲག་
མང་པོ་གསུངས་པ་རྣམས་རྩ་བ་གཉིས་པོ་དེ་འོང་བའི་ཐབས་སོ། །དེའི་ཞོར་ལ་གདོན་
བགེགས་སོགས་ངེད་རང་གི་ཐུལ་འོག་ཏུ་ཆུད་པའི་ཐབས་སུ་གསུངས་པ་འགའ་ཞིག་
ཡོད་དོ། །གཉིས་པ་ནི། དྲུག་འཁྲུལ་སྐྱོན་ཡོན་སེམས་གཏོང་བསྔོ། ཞེས་པ་རྐྱེན་ངན་
རྣམས་ལམ་དང་གྲོགས་སུ་གཏོང་བའི་ཐབས། གསུང་རབ་རྣམས་ལས་མང་དུ་གསུངས་
པ་ལས་མདོར་བསྡུས་པ་འདི་ལ་ཚང་སྟེ། ཚེ་འདིར་རྣམ་ཤེས་དྲུག་གི་ཡུལ་དུ་མི་འདོད་
པ་གང་བྱུང་བ་ཕལ་ཆེར་ལ། དོན་དམ་དང་ཀུན་རྫོབ་ཀྱི་སྒོ་ནས་ཅི་རིགས་པར་འཁྲུལ་
པར་བལྟ་བ་དང་། འཇིག་རྟེན་ཆོས་བརྒྱད་ཀྱིས་བསྡུས་པའི་འདོད་པའི་ཡུལ་ཡོན་ཏན་
དུ་བྱེད་པ་རྣམས་ལ་རྒྱུ་མཚན་མང་དུ་བསམས་ཤིང་སྐྱོན་དུ་བལྟ། སྐྱོན་དུ་བྱེད་པ་རྣམས་
ལ་ཡོན་ཏན་དུ་བལྟས་ཏེ། དེ་ཡང་བྱང་ཆུབ་ཀྱི་སེམས་ཀྱིས་ཟིན་པ་དང་། བློ་སྦྱོང་གི་
གདམས་ངག་བཞིན་གཏོང་ལེན་བྱེད་པ་དང་། མཇུག་གཞན་དོན་དང་བྱང་ཆུབ་ཏུ་བསམ་
པ་དྲག་པོས་བསྔོ་བ་སྟེ། རྐྱེན་ངན་ལམ་དུ་སློང་བའི་ཐབས་ཀྱི་གཙོ་བོ་དེ་ལ་འདུས་སོ། །
སོ་སོར་ཕྱེ་ན་ནད་ལམ་དུ་གཏོང་བ་ལ། བཀའ་འབུམ་ནས། སླད་མ་སྙུན་ནད་དེ་ཀུན་
ལ་ངས་ཀྱང་ཅི་ཕན་ཅི་གསོས་བྱ་ཡིས། ཐུགས་མི་བདེ་བ་མི་མཛད་པར་གློད་དགོས་པ་
ཡིན། ཆོས་ཀྱང་ནད་དང་སྡུག་བསྔལ་བྱུང་བའི་དུས་(༢༨བ)སུ་ཕན་པ་ཞིག་དགོས་པ་
ཡིན་པས་ང་ལ་འདི་ལྟ་བུ་ཡོང་མ་ཐང་བ་ལ་སྙམ་དུ་མི་བསམ་པར། དགེ་བའི་བཤེས་
གཉེན་ཙམ་དུ་བསྒོམས་ལ་དགའ་བ་བཙན་ཐབས་སུ་བསྒོམ། མི་རྟག་པ་དང་འཁོར་
བའི་ཉེས་དམིགས་དྲན་པའང་། འདི་འདྲར་ངང་གིས་འོང་སྟེ། སེམས་ཅན་ཐམས་ཅད་
ཀྱང་འདི་དང་འདྲ་སྙམ་ནས་བྱམས་སྙིང་རྗེ་བྱང་སེམས་ཀྱང་འོང་། སྡུག་བསྔལ་ཐམས་
ས
·293-

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༽
ཅད་བདག་འཛིན་ལས་བྱུང་བས་བདག་མེད་པར་ཤེས་པའང་འོང་། དེས་ན་ནད་འདི་
བྱུང་བ་རེ་དགའ་སྙམ་དུ་བསམས་ལ་དགའ་བ་བསྒོམ། ཞེས་སོགས་གསུང་། དེ་ནས་
དཀར་འགྱེད་བྱས་ཏེ་ཡར་དཀོན་མཆོག་ལ་འབུལ། མར་གདོན་བགེགས་སོགས་སེམས་
ཅན་ལ་སྟེར་བ་དང༌། ནད་ལ་སེམས་ཅན་གྱི་ནད་བསྡུས་ཤིང་གཏོང་ལེན་བྱེད་པ་དང༌།
གཙོ་བོར་སྟོང་ཉིད་བསྒོམ་པ་སོགས་རྐྱེན་ངན་ལམ་སློང་གསུངས་པ་ཚན་པ་མང་པོ་ཡོད་
དེ། ཚིག་མངས་སུ་དོགས་པས་འདིར་མ་བྲིས་སོ། །ནད་གདོན་དགྲ་བགེགས་སོགས་
་ལས་
ཤེས་
རབ་ཆེ་ན་སྤྱོད་འཇུག་སོགས་གཟུང་སྟེ་བསླབ་དགོས་ལ། ཤེས་རབ་ཆུང་ན་ཡང་། གོང་
དུ་བཤད་པ་འདི་དག་དགྲ་བགེགས་སོགས་ཐམས་ཅད་ལ་འདོན་པ་སྤོས་ཏེ་སྒོམ་ཚུལ་
ཤེས་པར་བྱའོ། །
:
གཉིས་པ་ནི། རྣམ་གཡེང་གིས་བྱ་བའི་ལས་རྣམས་ལ་མི་དགེ་བ་བྱ་དགོས་བྱུང་ན་
ནི་སྲོག་ལ་བསྡོས་ནས་ཀྱང་སྤང་དགོས་ལ། སྙིང་རྗེ་ཆེ་ན་ནི་གོང་གི་ཐབས་གཉིས་པོས་
ལམ་དུ་སོང་བའི་གཏམ་དེད་དཔོན་སྙིང་རྗེ་ཆེན་པོ་དང་། བྲམ་ཟེ་ཀརྨ་སོགས་མང་དུ་
ཡོད་ཅིང༌། སྙིང་རྗེ་ཆེ་བ་རྣམས་ཀྱིས་དེ་ལྟར་བྱེད་པར་ཡང་གསུངས་སོ། །འོན་ཀྱང་ད་
ལྟར་ནི་དགེ་ལས་རྣམས་ཀྱང་ལམ་དུ་ཐེངས་པར་དཀའ་ན་གཞན་ལྟ་ཅི་སྨོས། དགེ་ལས་
ཀྱི་མཁར་ལས་དང་། དེ་དང་འདྲ་བ་མང་པོ་དང༌། དགེ་འདུན་གྱི་བསྙེན་བཀུར་ལ་
སོགས་བྱ་བ་ནའང་། དེ་ལམ་དུ་ཐེངས་པ་གལ་ཆེ་སྟེ། བཀའ་འབུམ་ལས། འཇིགས་
ཤིང་ཉམ་ང་བྱུང་བའི་ཚེ། །བདག་ལ་ཅིས་ཀྱང་མི་ཚུགས་ཀྱི། །བདག་གིས་ཐམས་ཅད་
གཞོམ་མོ་ཞེས། །དཔའ་བརྟན་སེང་གེའི་བརྟུལ་ཞུགས་བྱ། ཁག་དང་ཁུ་རུ་གང་ལ་
ཡང་། །རང་ཉིད་(༢༩ན)གཙང་སར་མི་དབྱུང་བར། །བདག་གཞན་བརྗེ་བའི་འདུ་ཤེས་
ཀྱིས། །ས་གཞི་ལྟ་བུའི་བརྟུལ་ཞུགས་བྱ། །སྒྱུ་མའི་ལུས་ལ་སྙིང་པོ་བླང༌། །བླ་མ་རྣམས་
- 294 -

ཀྱི་ཐུགས་དང་
སངས་རྒྱས་རིན་ཆེན་སྒང་བའི་བློ་སྦྱོང་དོན་བདུན་མ། ༼ཋ༽
།བྱས་པ་ཐམས་
ཅད་དོན་ཡོད་ཡིན། །ཆོས་སྐྱོང་རྣམས་ཀྱི་བཀའ་ཡང་བསྒྲུབས། །བྱས་པ་ཐམས་ཅད་
དོན་ཆེན་འགྲུབ། ཅེས་དང་། དྲན་ཤེས་ཀྱིས་ཟིན་ན་བྱ་བ་ཅི་བྱེད་ཆོས་ཡིན། ཡིད་ལ་
གདུང་བ་ཆེ་ལ་ལག་ལེན་ཞན་པ་མི་བྱ། སྐྱབས་འགྲོ་དང་ཆུ་ལེན་ཅིག་པུ་བྱས་ཀྱང་། ལ་
ཟློས་ནས་འགྲོ་བ་ཡིན། དགེ་འདུན་གྱི་བྱ་བ་རྒྱུན་མ་ཆད་པར་བྱེད་ན། ཆོས་ཆེ་ཤོས་
ཡིན། བྱ་བ་ཅི་བྱེད་ཀྱང་ཆོས་འདི་རང་ཡིན་སྙམ་དུ་དགའ་སྤྲོ་དང་བཅས་ནས་བྱེད་པ་
ཡིན། མ་བྱུང་སྙམ་དུ་ཡི་མུག་མི་སྒོམ། ཅི་ལ་ཡང་སྤྲོ་དགའ་དང་བཅས་ནས་འབུངས་
ནུས་ན་མྱུར་དུ་འབྲས་བུ་འབྱུང་། བློ་སྣ་ཚིམ་པ་གཅིག་ལ་བལྟས་ཀྱང་ལེགས་པ་གཅིག་
འབྱུང་བ་ཡིན། ཅི་ནས་ཀྱང་མིའི་གནོད་པ་ལ་སྐྱོ་བ་སྐྱེ་ཞིང་། དབེན་པར་འགྲོ་སྙིང་
འདོད་པ་དེ། བསམ་གཏན་རོ་ལ་ཡོན་ཏན་བལྟ། བྱ་བར་འགྲོ་བ་ཡིན། བྱང་ཆུབ་ཀྱི་
སེམས་ཤས་ཆུང་བ་ཡིན། དེ་བས་ན་སྐྱོ་བ་ལ་དགྲའི་འདུ་ཤེས་བྱ་བར་གསུངས་པས།
མ་བུ་ཆུས་འཁྱེར་བ་འདོན་པ་ལ་སྐྱོ་དུབ་མེད་པ་བཞིན་དུ་སེམས་ཅན་གྱི་དོན་ལ་འབད།
ཅེས་སོགས་མང་དུ་གསུངས་ཤིང༌། ལུས་སེམས་སྡུག་བསྔལ་ཚོར་བ་ཇི་སྙེད་པ།
བདག་ཏུ་འཛིན་པ་དུག་གི་རྩ་བ་སྟེ། །སྲེད་པའི་རླན་གྱིས་གཙེས་ལ་བདེ་བ་མེད། །
བདེ་འདོད་རྩ་བ་བདག་ཏུ་འཛིན་པ་ཐོང་། །ཞེས་གསུངས་སོ། །
གསུམ་པ་ནི། སྔར་བཤད་པ་ལྟར་རྐྱེན་ངན་དུ་བྱས་པ་ཐམས་ཅད་ཀྱང་རང་གིས་
མ་ཤེས་པའི་དབང་གིས་རྐྱེན་ངན་དུ་འགྱུར་བ་མ་གཏོགས་པ། དོན་དངོས་པོ་ལ་འདི་
མཐའ་གཅིག་ཏུ་རྐྱེན་ངན་ཡིན་ནོ། །ཞེས་པ་མི་འདུག་ལ་ཁྱད་པར་དུ་ཡང་དབུལ་ཕོངས་
ནི། བསྒྲུབ་པ་ལེགས་པར་བྱེད་པ་ལ་མེད་མི་རུང་གི་ཐབས་སུ་འདུག་སྟེ། དེའི་རྒྱུ་
མཚན་ཡང་གཞུང་འདི་ཉིད་ལས། ལྟོ་གོས་འབྱོར་ལྡན་སོགས་འདོད་ཡོན་ལ་སྐྱོན་དུ་
བལྟས་ཤིང་སྤོང་ཅི་ཐུབ་བྱ་དགོས་ཏེ། དེའི་རྒྱུ་མཚན་ཡང་ལྟོ་གོས་འབྱོར་ལྡན་ལ་ནོར་
- 295 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབྱམ།
fer
་
མང་པོ་གསོག་དགོས་ལ། ནོར་ནི་རྩོལ་མེད་(༢༩བ)དུ་མི་འོང་བས། དང་པོར་ཚེགས་
ཀྱིས་འཚོལ་དགོས། བར་དུ་བསྲུང་རན་སོགས་ལ་རྩོལ་བ་ནར་མར་བསྟེན་དགོས། ཐ་
མར་བརླག་སྟོར་སོགས་ཀྱིས་སྡུག་བསྔལ་ལ་སྦྱོར་ཞིང་། ཤ་མར་ཇ་ཐུད་སོགས་ལོངས་
སྤྱོད་པ་ནའང་། དེ་ཉིད་ཀྱི་གཡེང་བས་དགེ་སྦྱོར་གཅོག་ཅིང་། ཁྱད་པར་བློ་དམན་པའི་
ལས་དང་པོ་པ་རྣམས་ལ་དཀའ་ཐུབ་ལ་གཞི་བླངས་པ་ཞིག་མེད་ན། ཞིམ་ལྟོ་སོགས་དེ་
ཉིད་ཀྱིས་དགེ་སྦྱོར་ལ་སྒྲིབ་པར། བཤེས་གཉེན་གོང་མ་རྣམས་གསུངས་ལ། དེས་ན་ལྟོ་
གོས་འབྱོར་ལྡན་ལ་སྐྱོན་དུ་བལྟས་ཤིང་མ་སྤངས་ན། བློ་དམན་ལ་ལྟོ་གོས་ཀྱི་བྱ་བ་བྱེད་
བྱེད་ནས། དེའི་བྲན་ཁོལ་དུ་སོང་བ་ཞིག་མིན་པ་འོང་ས་མེད་པས་དེའི་སྟེང་དུ་ལན་
ཚའི་ཆུ་འཐུངས་པ་ལྟར། འདོད་ཡོན་ལ་ངོམས་པ་མེད་ཀྱི་སྟེང་དུ་སྲེད་པ་འཕེལ་ཏེ་
འདོད་ཡོན་ཅི་ཡང་མི་སྤོངས་པར་དེའི་ཟ་ཟི་ལ་མི་ཚེ་འབྱམས་པ་མ་ཚོར་བ་
་བ་ཞིག་འོང་
བས། དང་པོ་ནས་ནོར་མེད་པ་དང་། ལྟོ་གོས་ངན་ངོན་ལ་རྩལ་དུ་བཏོན་ནས་ཆོག་ཤེས་
བྱེད་པ་འདི་གལ་རེ་ཆེ་སྟེ། དེ་བྱུང་ན་དབུལ་ཕོངས་དེ་ཉིད་ཆོས་སྒྲུབ་པའི་གྲོགས་སུ་
ང་ནས་ལམ་དུ་སོང་བ་འོང་ཞིང༌། སྐྱོན་དུ་མ་སོང་གི་སྟེང་དུ་ཡོན་ཏན་དུ་སོང་བ་ཞིག་
འོང་བར་འགྱུར་རོ། །ཞེས་གསུངས་པ་ལྟར། དབུལ་ཕོངས་ལམ་དུ་འཁྱེར་བ་ལ་མཁས་
པར་བྱའོ། །
གསུམ་པ་ནི། བཀའ་འབུམ་ནས། བདག་གཞན་གྲོལ་བར་འདོད་པ་དེས། །ལུས་
ནོར་སྲིད་དང་ཐོས་སོགས་ཀྱི། །དམ་ཆོས་བསྲུང་ལ་བརྩོན་པར་བྱ། །ལུས་ལ་གནོད་
སྤོང་ཕན་པ་བསྟེན། །རྒྱལ་སྲིད་གང་ཞེན་ཞི་བ་བག་ཡོད་ཀྱི་ནོར་ཡིན་ལ་དེ། །ཐོས་བསམ་ཆོས་
ལ་ཉན་པ་དང་། །ཤེས་བཞིན་དག་གིས་བསྲུང་བར་བྱ། ལུས་ཀྱི་གནོད་སྤོང་གང་ཞེ་
ན། །གྲོགས་དང་ཟས་དང་སྤྱོད་ལམ་མོ། །གྲོགས་ངན་རོ་བཞིན་སྤང་བྱ་སྟེ། །ཡང་ན་གོང་
གི་ལམ་འཁྱེར་གྱི་ཐབས་གཉིས་ཀྱི་ཐུགས་རྗེའི་ཐབས་ཀྱིས་སྦྱོར། །གནས་ཆོས་ཀྱི་གེགས་བྱེད་པ་ནི་ཉེན་
ཚ
- 296-

སངས་རྒྱས་རིན་ཆེན་སྒང་བའི་བློ་སྦྱོང་དོན་བདུན་མ། ༼ཋ༽
དང་བཅས་པ་དོར། །མི་གཙང་ཉམས་གྲིབ་སྔར་བཤད་ཟིན་པ་ལྟར་མི་ཡིས་སྦྱང་བར་བྱ། །ཟས་ནི་
མི་འཕྲོད་ཐམས་ཅད་སྤང༌།
པ
།ཐམས་ཅད་ལ་རང་གི་གཉེན་པོ་སྒོས་སུ་བསྟེན་པར་བྱ། །སྤྱོད་
ལམ་བག་མེད་རྣམས་སྤངས་ཏེ། །བག་དང་ལྡན་པ་དེ་མཁས་ཞེས་པ་ལྟར། རྐྱེན་ངན་
རྣམས་ལའང་ཡེ་མི་སྤོང་བར། ལམ་དུ་འཁྱེར་བ་ཉིད་(༣༠ན)ལེགས་པ་དང་། ཡང་ན་
གཉེན་པོ་བཅོས་ཐབས་ཀྱང་བྱ་ཞིང་། ལམ་དུ་འཁྱེར་ཅི་ཐུབ་བྱ་བ་དང་། འགའ་ཞིག་
ངེས་པར་སྤོང་ཅི་ཐུབ་བྱས་ན་ལེགས་པ་སོགས་རང་གི་བློ་མཐོ་དམན་དང་། དགག་བྱ་
དགོས་པ་གང་ཆེ་དུས་སྐབས་ཀྱི་དབང་གིས་རང་གི་བློས་དཔྱོད་པ་མ་གཏོགས་མཐའ་
གཅིག་ཏུ་ངེས་པའང་མེད་པས། གོང་དུ་བྱུང་བ་ལྟར་སྤངས་ན་ལེགས་པ་
ཡུལ་རོ་སྙོམས་མི་བྱ་བར་སྤང་བར་བྱ་ལ། དེ་ཡང་ནད་ལྟ་བུ་ལ་བློ་དམའ་བ་རྣམས་ཀྱིས་
ལམ་འཁྱེར་དང་བཅོས་ཐབས་གཉིས་ཀ་ལ་འབད་པར་བྱ་སྟེ། ལམ་འཁྱེར་མེད་ན་རང་
གི་རྣམ་རྟོག་ཉིད་ཀྱིས་ཀྱང་ནད་གདོན་ཇེ་ཆེར་གཏོང་ཞིང་། དགའ་བ་སྒོམ་པ་དང་སེམས་
བསྐྱེད་ཀྱིས་དང་ལེན་མེད་ན་ལམ་དུ་མི་འགྱུར་བ་དང༌། སོང་ཙམ་བྱུང་ཡང་བསོད་
ནམས་སྟོབས་ཅན་དུ་མི་འགྱུར་བས། ལམ་འཁྱེར་གྱི་རྩ་བ་གཉིས་ལ་འབད་དགོས་པའི་
རྒྱུ་མཚན་མང་ངོ་། །ནད་བཅོས་ཐབས་ཀྱི་དམིགས་པ་དང་། སྨན་བཅོས་སོགས་ཀྱི་
གདམས་ངག་ལུགས་འདི་ལ་ལོགས་ནའང་མང་དུ་ཡོད་ཅིང་། བཀའ་འབུམ་ནའང་ཁ་
ཡར་ཡོད་དེ། ཚིག་མངས་སུ་དོགས་པས་འདིར་མ་བྲིས་ལ། དེ་ཉིད་དུ་ཤེས་པར་
བྱའོ། །ད་ལྟ་ནད་གདོན་ཙམ་ཞིག་ལ་སྤྱོད་ཡུལ་དང་རོ་སྙོམས་དང་ལམ་འཁྱེར་བྱེད་པ་
མིན་པ། གཞན་ལ་མི་ཤེས་པས་ནི་རོ་སྙོམས་སོགས་ཀྱི་ཕྱོགས་རེ་བ་ཡིན་པས། ཕན་
ཡོན་ཡང་ཕྱོགས་རེ་བ་ཡིན་ལ། གོང་དུ་བཤད་པ་ལྟར་རྐྱེན་ངན་ཐོག་ཏུ་བྱུང་བ་ཐམས་ཅད་
ལ་ལམ་འཁྱེར་ཤེས་ན། རྐྱེན་ངན་གྱིས་མི་སྡིགས་པར་ཅི་བྱུང་ཡང་གྲོགས་དང་དངོས་
གྲུབ་ཏུ་སོང་བ་ཡོང་བ་ཡིན་ནོ། །དཔལ་ལྡན་ཉི་མའི་གཉེན་གྱི་གསུང་རབ་མཆོག །ས་
- 297 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༤༽
གཞི་རི་རབ་ནམ་མཁའི་ཁྱོན་ལྟ་བུར། །དཔག་ཡས་གྲངས་མེད་རྣམས་ཀྱི་སྙིང་པོ་
མཆོག །དཔལ་ལྡན་མར་མེ་མཛད་ཀྱིས་གསལ་བྱས་པ། །སྤྱན་རས་གཟིགས་ཀྱི་དབང་
པོས་གངས་ཅན་གྱི། །གདུལ་བྱ་འདུལ་ཕྱིར་སྤྲུལ་པའི་འགྲོ་བའི་མགོན། །དེ་ཡིས་
གསུངས་པའི་གསུང་རབ་འོ་མའི་མཚོ། །ཐམས་ཅད་མཁྱེན་པ་རྗེ་བཙུན་ཙོང་ཁ་པའི།
མན་ངག་སྦུབས་ཤིང་ལུང་རིགས་སྲུབས་ཐག་གིས། །ལེགས་པར་བསྐྱོད་པས་བདུད་
རྩིའི་བཅུད་འདི་ཐོན། །ཤེས་ལྡན་ལེགས་བཤད་བདུད་རྩི་འཐུང་འདོད་རྣམས། །ངན་
རྟོག་རང་བཟོའི་དུག་གིས་མ་བསླད་པའི། །ལེགས་བཤད་བདུད་རྩིའི་རྒྱ་མཚོ་འདི་བྱིན་
གྱི། །སྔོན་མེད་རྙེད་པ་རྙེད་པའི་དགའ་བ་ཡིས། །བློ་གྲོས་སྙིམ་པ་བཀང་སྟེ་ཅི་འདོད་
འཐུང༌། །གལ་ཏེ་བདག་བློ་བྱིས་པའི་དབང་གྱུར་པས། །འགལ་འཁྲུལ་མཆིས་ན་
དཔལ་ལྡན་བླ་མ་དང་། །རྒྱལ་བ་ཀུན་གྱི་སྤྱན་སྔར་སྙིང་ནས་འཆགས། །ནོངས་རྒྱུ་བག་
ཆགས་བཅས་པ་གཞོམ་དུ་གསོལ། །འདིས་མཚོན་དགེ་ཁ་དུས་གསུམ་བསགས་པ་
རྣམས། །དཔལ་ལྡན་བླ་མའི་ཐུགས་དགོངས་རྫོགས་པ་དང་། །རྒྱལ་བའི་བསྟན་པ་
དབྱར་མཚོ་ལྟར་འཕེལ་ཞིང༌། །འགྲོ་ཀུན་ཕན་བདེས་ཚིམ་པའི་རྒྱུར་གྱུར་ཅིག །བདག་
ཀྱང་དེང་ནས་སྐྱེ་བ་ཐམས་ཅད་དུ། །མཉམ་མེད་འགྲོ་བའི་མགོན་དེས་དགྱེས་བཞིན་
དུ། །ནམ་ཡང་འབྲལ་མེད་རྗེས་སུ་འཛིན་པ་དང་། །བཀའ་བཞིན་བསྒྲུབ་པས་མཉེས་
པར་བྱེད་གྱུར་ཅིག །ཅེས་སངས་རྒྱས་རིན་ཆེན་སྒང་པའི་བློ་སྦྱོང་དོན་བདུན་མ་འདི།
བཙུན་པ་བློ་གྲོས་རྒྱལ་མཚན་གྱིས། དབེན་གནས་ཐེག་ཆེན་རྩེར་སྦྱར་བ་བསྟན་པ་དང་
སེམས་ཅན་ལ་ཕན་པ་རྒྱ་ཆེན་པོ་འབྱུང་བར་གྱུར་ཅིག། །།
r o
- 298 -